كل الناس اذا تشتري موبايل جديد فراح تدور على برنامج تحمل من عندة الفديوات والاغاني واللطميات من اليوتيوب او موقع ثاني للاغاني او حتى الصوت.
|صورة البرنامج|


تعريف عن برنامج FoxFM لتحميل الاغاني والفديوات والملفات والايفون
|اليوم جبنا الكم برنامج تكدر من خلالة تحمل كل انواع الفديوات من أغلب المواقع, تكدر تحمل الفديو بهذا البرنامج بالدقة الي انتة تريدها ممكن تكون اج دي او صيغة ام بي ثري او غيرها من الصيغ. |
مو بس هاي هذا البرنامج يخليك تحمل الملفات هم من اي مكان تريد مثل ملفات الدروب بوكس او ملفات الميغا او ملفات من مواقع معينة مثل كوكل درايف.
تكدر تشوف هاي الملفات بطريقة تشغيل جيدة وممكن ان تدير هاي الملفات تأشرفها او تعيدها للبرنامج وممكن تحتفظ بيهن بداخل البرنامج للوقت الي تريدهن بي.
وطبعاً في حال نزلت ملفات من الانترنت او من اليوتيوب او اغاني او فدديوات تكدر تشغلهن بالخلفية يعني مو مثل اليوتيوب بس تطلع من البرنامج يطفى الفديو, لا هنا تكدر تشغلة وتطفي الموبايل علمود بس تسمع علمود لا يصرف شحن مثل اليوتيوب.
|حجم برنامج FoxFM لتحميل الاغاني والفديوات والملفات والايفون|
|96.8 ميكا بايت في AppStore|


ماذا هي مميزات برنامج برنامج FoxFM لتحميل الاغاني والفديوات والملفات والايفون
|تكدر تشغل أغلب انواع الملفات بهذا البرنامج من ملفات البيدي اف او ملفات الورد او ملفات الفديوات او صيغ الام بي ثري وغيرها من الصيغ وهاي الصيغ الي ممكن البرنامج يشغلهن (Mp4, Mp3, Numbers, Pages, Pdf, Doc, Docx, Xls, Xlsx, Ppt, Pptx, Zip, Jpg, Png etc.) |
يعني حتى تكدر تشوف الصفحات الي موجودة بالملف مالتك حالها حال اللابتوب.
تكدر تدز الشغلات الي موجودة بهذا البرنامج لغير برامج او مثلاً تشيرهن للايميل او تشيرهن تريد تنطيهن عن طريق برنامج من مواقع التواصل مثل تليكرام غيرها من البرامج وبكل سهولة.
تكدر تنقل مالتك الصور الي موجودة بالمكتبة الخاصة بالصور للبرنامج وبالعكس هم.
الاهم انه هالبرنامج شغال مية بالمية للوقت الحالي بالنسبة للاندرويد والايفون
بس من الممكن بمرور الوقت ينحذف من الايفون .
بالمناسبة اذا لكيت لغة البرنامج مو عربية او مو انكليزية عادي تكدر تروح تغير لغة البرنامج من الاعدادات وبسهولة يرجع عندك بالطريقة الي تريدها.
يدعم اللغات العربية والكردية والانكليزية.
|متطلبات برنامج FoxFM لتحميل الاغاني والفديوات والملفات والايفون|
|وجود الانترنت ضروري في هذا البرنامج |
وفي الايفون فهي ايضاً تحتاج إلى الاصدار 12.0 فما فوق


رابط تحميل برنامج FoxFM لتحميل الاغاني والفديوات والملفات والايفون

